سیسێ مریەم سیدیبێ
سیسێ مریەم سیدیبێ (Cissé Mariam Kaïdama Sidibé؛ لە دایکبووی ٤ی کانوونی دووەمی ١٩٤٨) کەسایەتی ژنە سیاسەتوانی مالییە، ئەو لە ماوەی ٣ی نیسانی ٢٠١١ بۆ ٢٢ی ئازاری ٢٠١٢ بووە سەرۆک وەزیرانی مالی. ئەو یەکەم ژنە لە مێژووی وڵاتی کە پۆستی سەرۆک وەزیران وەربگرێت.

سیسێ مریەم لە ٢٢ی ئازاری ٢٠١٢، لە ڕێی کودەتایەکی سەربازی لەسەر کارەکەی دوور خرایەوە. بەپێی ڕاپۆرتەکانی ڕێکخراوی لێبووردەی نێونەتەوەیی ئەوا سیسێ و وەزیرەکانی دیکە لەلایەن هێزە چەکدارەکانەوە گەمارۆ درابوون لە کەمپێکی چەکداریی لە ناوچەی کاتی.

لە ٢٦ی ئایاری ٢٠١١، سیسێ یەکێک بووە لە قسەکەرانی کۆڕبەندێکی ڕێکخراوی یوونیسکۆ لە بارەی خوێندن و پەروەردەی کچان و ژنان. سیسێ کەسێکی سەربەخۆیە و ئەندامی هیچ حیزبێک نییە. ئەو هاوسەرگیری کردووە و خاوەنی چوار منداڵە.

سەرچاوەکان 

ژنە سیاسەتمەدارەکانی سەدەی ٢٠ەم
ژنانی سەرۆک وەزیر
لەدایکبووانی ١٩٤٨
ژنە سیاسەتوانەکانی سەدەی ٢١ەم
مردووانی ٢٠٢١